స్వదేశంలో భారత్తో పోటీ అంటే మాటలు కాదని బంగ్లాకు తొలిరోజే బోధపడింది. బ్యాటింగ్ బలం అంతంతమాత్రమే అయినా స్పిన్నర్లనే నమ్ముకున్న పర్యాటక జట్టుకు గురువారం ఆశాభంగమే ఎదురైంది. ఈ ఫార్మాట్లో అంతగా అనుభవం లేని బంగ్లా.. అందివచ్చిన అవకాశాలను సద్వినియోగం చేసుకోలేక మూల్యం చెల్లించుకుంది. వాస్తవానికి ఈ టెస్టును బంగ్లా అద్భుతంగా ఆరంభించింది. ఫామ్లో ఉన్న బ్యాట్స్మన్ లోకేశ్ రాహుల్ను తస్కిన్ తొలి ఓవర్లోనే అవుట్ చేయడం భారత్కు గట్టి దెబ్బే! లోకేశ్ నిర్లక్ష్యంగా ఆడడంతో బంగ్లాకు నాలుగో బంతికే వికెట్ దక్కింది. ఇది ప్రత్యర్థిలో ఆత్మవిశ్వాసం నింపేదే. పైగా.. ఉదయం పిచ్ నుంచి పేస్ లభించడంతో తస్కిన్, కమ్రుల్ వైవిధ్యమైన బంతులతో విజయ్, పుజారాను బాగా ఇబ్బంది పెట్టారు. కొన్నిసార్లు ఎడ్జ్ రాబట్టారు. కానీ, పేసర్లు సృష్టించిన అవకాశాలను ఒడిసి పట్టడంలో బంగ్లా ఫీల్డర్లు విఫలమయ్యారు. షకీబల్ హసన్, కీపర్ ముష్ఫికర్ మైదానంలో చురుగ్గా కదల్లేక క్లిష్టమైన క్యాచ్లను నేలపాలు చేశారు. ఈ అవకాశాలను భారత్ చక్కగా సద్వినియోగం చేసుకుంది. రెండో సెషన్ నుంచి బంతి బ్యాట్పైకి వస్తుండడంతో స్వేచ్ఛగా ఆడి భారీస్కోరు చేసింది. బంగ్లా స్పిన్నర్లు మధ్యాహ్నం తర్వాత పిచ్పై బంతి తిరుగుతున్నా భారత్ను ఇబ్బంది పెట్టలేకపోయారు. ఇక మూడో సెషన్లో భారత్ మరింతగా రెచ్చిపోయింది. జోరుమీదున్న కోహ్లీ, రహానెతో పాటు సాహా, అశ్విన్, జడేజా రూపంలో మంచి బ్యాట్స్మెన్ ముందున్నారు. రెండో రోజు పిచ్ మరింత నిర్జీవంగా మారే అవకాశం కనిపిస్తోంది. ఉదయం పేసర్ల బౌలింగ్లో కాస్త జాగ్రత్త వహించి శుక్రవారం మొత్తం బ్యాటింగ్ చేస్తే భారత్ 600 పైచిలుకు స్కోరు చేసి ఇన్నింగ్స్ను డిక్లేర్ చేయొచ్చు. ఈ పిచ్పై మూడో రోజు నుంచి స్పిన్ లభిస్తుంది. కాబట్టి అశ్విన్, జడేజాను ఎదుర్కొని నిలవడం బంగ్లా బ్యాట్స్మెన్కు సవాలే. దాంతో, ప్రత్యర్థిని రెండుసార్లు ఆలౌట్ చేస్తే మరోసారి బ్యాటింగ్కు రాకుండానే మ్యాచ్ను ముగించొచ్చు. ఇక్కడ జరిగిన గత రెండు మ్యాచ్ల్లోనూ భారత్ ఇన్నింగ్స్ విజయాలు సాధించింది. అశ్విన్ అద్భుత బౌలింగ్ కారణంగా ఆ రెండూ నాలుగు రోజుల్లోనే ముగిశాయి. అందువల్ల రెండో రోజూ భారత బ్యాట్స్మెన్ జోరు కొనసాగిస్తే మాత్రం ఈ మ్యాచ్లో భారతకు ఎదురులేనట్టే..!
swadesamlo bhaaratto poty ante maatalu kaadani banglaaku toliroje bodhapadindi. batting balam antantamatrame aina spinnerlane nammukunna paryaataka jattuku guruvaram aasaabhangame eduraindi. ee formatlo antagaa anubhavam laeni bangla.. andivacchina avakaasaalanu sadviniyogam chesukoleka moolyam chellinchukundi. vaastavaaniki ee testunu bangla adbhutamgaa aarambhinchindi. faamlo unna batsman lokesh rahulnu taskin toli ovarlone avut cheyadam bhaaratku gatti debbe! lokesh nirlakshyamgaa aadadamtho banglaaku naalugo bantike vicket dakkindi. idhi pratyarthilo aatmaviswasam nimpede. paiga.. udayam pitch nunchi pays labhinchadamtho taskin, kamrul vaividhyamaina bantulatho vijay, pujaaraanu baga ibbandi pettaaru. konnisaarlu edz rabattaru. cony, pesarlu srushtinchina avakaasaalanu odisi pattadamlo bangla feelderlu viphalamayyaru. shakibal hasan, keepar mushfikar maidaanamlo churugga kadalleka klishtamaina kyaachlanu neelapaalu chesaru. ee avakaasaalanu bharat chakkaga sadviniyogam chesukundi. rendo seshan nunchi banti byaatpaiki vastundadamto swechhagaa aadi bhaariiskoru chesindi. bangla spinnerlu madhyaahnam tarvaata pichpai banti tirugutunna bhaaratnu ibbandi pettalekapoyaru. ika moodo seshanlo bharat marintagaa rechipoyindi. jorumeedunna kohli, rahaneto paatu saaha, ashwin, jadeja roopamlo manchi batsmen mundunnaru. rendo roju pitch marinta nirjeevangaa mare avakaasam kanipistondi. udayam pesarla boulinglo kaasta jaagratta vahinchi sukravaaram mottam batting cheste bharat 600 paichiluku skoru chesi inningsnu dickler cheyochu. ee pichpai moodo roju nunchi spin labhistundi. kabatti ashwin, jadejaanu edurkoni nilavadam bangla batsmenku savale. daamto, pratyarthini rendusaarlu alout cheste marosari battingku rakundane myaachnu muginchochu. ikkada jarigina gatha rendu matchllonu bharat innings vijayaalu saadhinchindi. ashwin adbhuta bouling kaaranamgaa aa rendoo naalugu rojullone mugisai. anduvalla rendo roojoo bhaarata batsmen joru konasagiste maatram ee matchlo bhaarataku edurulenatte..!